Алматы облысында 15 жастағы қызды пышақтап кеткен күдікті ұсталды
DATE: 11:01, 17 Қазан 2023 | GMT +5
TITLE: Алматы облысында 15 жастағы қызды пышақтап кеткен күдікті ұсталды
URL: https://kaz.inform.kz/news/almati-oblisinda-15-zhastagi-kizdi-pishaktap-ketken-kudkt-ustaldi-d057fb/
META: DATE: 11:01, 17 Қазан 2023 | GMT +5
TOTAL WORDS: 85
AUTHOR(S):
TEXT: Алматы облыстық полиция департаментінің мәліметінше, 12 қазан күні таңғы сағат 6:00 шамасында Жамбыл аудандық полиция бөліміне Ұзынағаш ауылының 15 жастағы жергілікті тұрғыны пышақ жарақатымен ауруханаға түскені туралы хабарлама келді. Аталған факті ҚР ҚК-нің 24-бабының 3-бөлігі, 99-бабының 2-бөлігімен аудандық полиция басқармасында тіркелді. «Жедел іздестіру жұмыстары барысында тәртіп сақшылары 23 жастағы жігітті анықтап, ұстады. Қазіргі уақытта фактіні тергеп-тексерудің толықтығын, жан-жақтылығын және объективтілігін қамтамасыз ету үшін қажетті сараптамалық тексерулер тағайындалды», - деп хабарлады ведомстводан. Ұсталған ер адам уақытша ұстау изоляторына қамалды. Тергеу мүддесіне сай басқа ақпарат жария етілмейді
